Hifadhi ya Virunga, iliyoita zamani Albert Park, ni Hifadhi ya Taifa katika Jamhuri ya Kidemokrasia ya Kongo iliyoundwa mwaka 1925 na hivyo ni hifadhi ya kale kabisa katika Afrika. Ina utajiri mkubwa wa wanyama na mimea. Kuwepo kwa Okapi kulithibishwa mnamo mwaka 2008. . Hifadhi imeandikishwa katika orodha ya Urithi wa Dunia ya UNESCO tangu mwaka 1979. Katika miaka ya hivi karibuni, uwindaji haramu na Vita vya wenyewe kwa wenyewe nchini Kongo uliharibia mazingira ya wanyamapori wengi. Hifadhi inasimamiwa na Mamlaka ya Hifadhi za Kitaifa za Kongo, Institut Congolais pour la conservation de la Nature (ICCN) na hasa Virunga Foundation, iliyojulikana zamani kama Afrika Conservation Fund (Uingereza). Hifadhi iliundwa mwaka 1925 na Mfalme Albert I wa Ubelgiji kama Hifadhi ya Taifa ya kwanza katika bara la Afrika. Ilianzishwa hasa kulinda masokwe wa milimani wanaoishi katika misitu ya milima Virunga, lakini baadaye ilipanuliwa kaskazini ni pamoja na tambarare za Rwindi, Ziwa Edward na Milima Rwenzori katika kaskazini ya mbali. Katika miaka 35 ya kwanza, uwindaji haramu ulikuwa mdogo, na matumizi ya rasilimali za Hifadhi kama vile uvuvi na uwindaji kwa wakazi wa eneo yakawa tatizo la kudumu na majaribio yalifanywa kutatua masuala haya.